stanford-oval/wikipedia huggingface dataset:
ג'יאנג שנגלונג

זהו שם סיני; שם המשפחה הוא .
ג'יאנג שנגלונג (במנדרינית תקנית: 蒋圣龙; בפין-יין: Jiǎng Shènglóng; נולד ב-24 בדצמבר 2000 בנאנג'ינג שבג'יאנגסו, סין) הוא כדורגלן סיני המשחק בעמדת הבלם בקבוצת שאנגחאי שנחווה מליגת העל הסינית ובנבחרת סין.
קריירת מועדונים

ג'יאנג גדל במחלקות הנוער של גנבאו פוטבול בייס ושאנגחאי שנחווה. בשנת 2018 החל לשחק בקבוצה הבוגרת של שאנגחאי שנחווה במסגרת ליגת העל הסינית.
ב-30 בספטמבר 2020 הושאל שנגלונג לטיינג'ין טדה מליגת העל הסינית. הוא ערך שש הופעות ליגה במדי המועדון.
ב-8 באפריל 2021 הושאל לצ'ונגצ'ינג ליאנגג'יאנג את'לטיק מליגת העל הסינית, במדיה ערך 17 הופעות ליגה.
קריירה בינלאומית

ב-20 ביולי 2022 ערך ג'יאנג את הופעת הבכורה שלו בנבחרת סין, בהפסד 3-0 לנבחרת קוריאה הדרומית במסגרת אליפות מזרח אסיה 2022.
נכלל בסגל נבחרת סין לטורניר גביע אסיה 2023.
תארים

גביע ה-FA הסיני (2): 2019, 2023
הערות שוליים

↑  巴西前锋苏亚雷斯、蒋圣龙加盟天津泰达 באתר Sohu, ‏ 1 באוקטובר 2020 (בסינית)
↑  中国男足亚洲杯集训名单出炉 唯一新面孔是个门将 באתר China Youth Net, ‏ 12 בדצמבר 2023 (בסינית)
| נבחרת הרפובליקה העממית של סין – גביע אסיה בכדורגל 2023 |
| --- | --- | --- |
|  1 יאן ג'ונלינג •  2 ג'יאנג גואנגטאי •  3 ג'ו צ'נג'יה •  4 לי ליי •  5 ז'אנג לינפנג •  6 וואנג שאנגיואן •  7 וו ליי •  8 שו שין •  9 ז'אנג יונינג •  10 שי פנגפיי •   11 טאן לונג •  12 ג'יאן טאו • 13 שו האופנג •  14 וואנג דאליי • 15 וו שי • 16 גאו טיאני • 17 צ'ן פו • 18 דאי וואי טסון • 19 ליו יאנג • 20 וויי שיהאו • 21 ליו בינבין • 22 וו שאוקונג • 23 לין ליאנגמינג • 24 ג'יאנג שנגלונג • 25 ליו דיאנזואו • 26 וואנג קיומינג • מאמן: ינקוביץ' |  1 יאן ג'ונלינג •  2 ג'יאנג גואנגטאי •  3 ג'ו צ'נג'יה •  4 לי ליי •  5 ז'אנג לינפנג •  6 וואנג שאנגיואן •  7 וו ליי •  8 שו שין •  9 ז'אנג יונינג •  10 שי פנגפיי •   11 טאן לונג •  12 ג'יאן טאו • 13 שו האופנג •  14 וואנג דאליי • 15 וו שי • 16 גאו טיאני • 17 צ'ן פו • 18 דאי וואי טסון • 19 ליו יאנג • 20 וויי שיהאו • 21 ליו בינבין • 22 וו שאוקונג • 23 לין ליאנגמינג • 24 ג'יאנג שנגלונג • 25 ליו דיאנזואו • 26 וואנג קיומינג • מאמן: ינקוביץ' | הרפובליקה העממית של סין |
דובים (תת-משפחה)

| דובים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: דוביים
תת־משפחה:: דובים
שם מדעי
 Ursinae ‏ולדהיים, 1817

דובים (שם מדעי: Ursinae) היא תת-משפחה של יונקים ממשפחת הדוביים. בקבוצה זו מצויים 6 מתוך 8 מיני הדובים החיים כיום, להוציא את הפנדה הענקית הסינית ואת דוב המשקפיים מאמריקה הדרומית.
בני הקבוצה הם יצורים גדולים ואוכלי כל בעלי חוש ריח מפותח. הם חיים באמריקה הצפונית, אירופה ורוב אסיה ובעבר היה מין שחי בצפון אפריקה שנכחד.
הדובים הם טורפי היבשה הגדולים ביותר בעולם. הגדולים ביניהם הם דוב קודיאק ודוב לבן שיכולים לשקול 900 ק"ג.
סוגים ומינים

סוג ומין יחיד דוב שפתני (Melursus ursinus)
סוג ומין יחיד דוב מלאי (Helarctos malayanus)
סוג פרוטארקטוס (Protarctos) – נכחד
סוג דוב (Ursus)
מין דוב חום (Ursus arctos)
מין דוב שחור אסייתי (Ursus thibetanus)
מין דוב שחור אמריקני (Ursus americanus)
מין דוב קוטב (Ursus maritimus)
מין דוב המערות (Ursus spelaeus) – נכחד
מין Ursus abstrusus – נכחד
מין Ursus arvernensis – נכחד
מין דוב דנינגרי (Ursus deningeri) – נכחד
מין דוב אטרוסכוס (Ursus etruscus) – נכחד
מין דוב אינגרסוס (Ursus ingressus) – נכחד
מין Ursus dolinensis – נכחד
מין Ursus inopinatus – נכחד
מין דוב רוסיקוס (Ursus rossicus) – נכחד
מין Ursus sackdillingensis – נכחד
מין דוב מינימוס (Ursus minimus) – נכחד
גאי גרין

| --- | --- |
אין תמונה חופשית
 לידה:  5 בנובמבר 1913 הממלכה המאוחדת של בריטניה הגדולה ואירלנד סאמרסט, אנגליה, הממלכה המאוחדת של בריטניה הגדולה ואירלנד
 פטירה:  15 בספטמבר 2005 (בגיל 91) ארצות הברית בוורלי הילס, קליפורניה, ארצות הברית
 מדינה:  הממלכה המאוחדת הממלכה המאוחדת
 תקופת הפעילות:  1933–1986 (כ־53 שנים)
 עיסוק:  במאי קולנוע, מפיק, תסריטאי, צלם קולנוע
 פרסים והוקרה:  פרס אוסקר לסינמטוגרפיה הטובה ביותר, שחור-לבן (1946)  קצין במסדר האימפריה הבריטית 
 פרופיל ב-IMDb
 
גאי מרווין צ'ארלס גרין (באנגלית: Guy Mervin Charles Green;‏ 5 בנובמבר 1913 – 15 בספטמבר 2005) היה במאי קולנוע, מפיק, תסריטאי וצלם קולנוע אנגלי זוכה פרס אוסקר לצילום הטוב ביותר. בשנת 2004 זכה בתואר קצין מסדר האימפריה הבריטית על תרומתו לאורך חייו לקולנוע הבריטי.
ביוגרפיה

גרין נולד בסאמרסט, אנגליה. הוא החל את דרכו בעולם הקולנוע ב-1929, הפך לצלם קולנוע ידוע והיה ממייסדי האגודה הבריטית לצלמי קולנוע (אנ'). גרין הפך לצלם קולנוע במשרה מלאה באמצע שנות ה-40 של המאה ה-20, ועבד על סרטים כמו "אוליבר טוויסט" של דייוויד לין מ-1948.
ב-1955 לערך עבר גרין לתחום הבימוי והוא עבר להוליווד בסביבות 1962.
גרין מת בביתו בבוורלי הילס מאי-ספיקת כליות ולב, בגיל 91. הוא הותיר אחריו אישה, בן, בת ונכדים.
הערות שוליים

↑  גאי גרין, במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987008729413205171  PLWABN: 9810670437705606  BNE: XX1551936  BnF: cb140250459 (data)  GND: 119024314  ISNI: 0000 0000 5938 9031  LCCN: n92014396  NKC: xx0166924  NLK: KAC201627178  NTA: 247357405  SNAC: w6t52h90  SUDOC: 090332865  VIAF: 64205129   WorldCat (עם VIAF): 64205129
גאי לומברדו

| --- | --- |

 לידה:  19 ביוני 1902 לונדון, קנדה 
 פטירה:  5 בנובמבר 1977 (בגיל 75) יוסטון, ארצות הברית 
 שם לידה:  Gaetano Alberto Lombardo 
 מקום קבורה:  Pinelawn Memorial Park 
 מוקד פעילות:  ארצות הברית, קנדה 
 תקופת הפעילות:  מ-1924 
 סוגה:  ביג בנד 
 שפה מועדפת:  אנגלית 
 כלי נגינה:  כינור ג'אז 
 חברת תקליטים:  Gennett 
 פרסים והוקרה:  היכל התהילה של המוזיקה הקנדית (1978)  שדרת הכוכבים של קנדה (2002)  כוכב בשדרת הכוכבים בהוליווד 
 פרופיל ב-IMDb
 
גטאנו אלברטו "גאי" לומברדו (באנגלית: Gaetano Alberto "Guy" Lombardo; ‏ 19 ביוני 1902 – 5 בנובמבר 1977) היה מוביל הרכב קנדי-אמריקאי. ידוע במיוחד בשל עיבודיו המתקתקים לסטנדרטי ג'אז והופעות ערב ראש השנה האזרחית שארגן בניו יורק, במסגרתן אירח אמנים שונים, ששודרו ברדיו ובטלוויזיה מ-1929 ועד 1976, שנה לפני מותו.
תולדות חייו

לומברדו נולד בלונדון למהגרים מאיטליה. אביו היה זמר בריטון שלימד את ילדיו נגינה על מנת שיוכלו ללוות אותו. לומברדו למד כינור והופיע עם אחיו החל מ-1914. במהלך שנות העשרים המאוחרות ושנות השלושים הקליטו האחים לומברדו עבור "תקליטי בראונסוויק" (שנרכשו ב-1929 על ידי דקה). המוזיקה שלהם הייתה מוזיקת ביג בנד "מתוקה", פופולרית וקלה להאזנה ולריקודים.
בין 1929 ל-1959 ניגן לומברדו והוביל את להקת מסעדת "גריל רוזוולט" במלון רוזוולט בניו יורק ה"רויאל קנדיאנס". ההופעות שארגן בערב ראש השנה האזרחית היו לשם-דבר ושודרו ברדיו לרחבי ארצות הברית (עד 1956 ב-CBS ומ-1957 ב-NBC). ב-1960 עבר לומברדו למלון וולדורף-אסטוריה והופעות ראש השנה שודרו בטלוויזיה עד 1976. בתוכנית נוגנו עיבודים לשירי השנה החולפת ושובצו בה מעברים לדיווחים חיים מכיכר טיימס.
ב-1938 קיבל לומברדו אזרחות של ארצות הברית.
לומברדו מת בביתו ביוסטון, טקסס מהתקף לב.
בתרבות

בעיר הולדתו, לונדון, אונטריו, היה מוזיאון לזכרו בין 1980 ל-2007.
בסרטם של הביטלס "צוללת צהובה" מוזכר שמו כאחד מה"בלו מיניס" הרעים.
גומצן אורוטו

| גומצן אורוטו |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: גומצן
מין:: גומצן אורוטו
שם מדעי
 Bothrops alternatus

גומצן אורוטו (שם מדעי: Bothrops alternatus, לעיתים נקרא גם אימתן אורוטו) הוא מין של צפע מתת-משפחת צפעוני גומה, החי ביערות גשם וביצות באמריקה הדרומית. הוא ארסי מאוד ותוקפני מה שנתן לו את הכינוי אימתן.
מאפיינים

נחש זה מוצק וגדול מאוד ויכול להגיע לאורך 2 מ' אבל באופן כללי אורכו הוא 80-120 ס"מ. הנקבות גדולות וכבדות יותר מהזכרים. הוא בעל רצועות שחורות של קשקשי גב לאורך הגוף הן מלמעלה והן מלמטה וגם כמה על הפנים. צבעו יכול להיות חום, שזוף או אפור ואף בצבע זית. הראש בדרך כלל שחור או חום למעט האזורים התחתונים הלבנים. נחש זה נע באופן מגושם מעט עם צוואר הפונה מעלה בתנועה. הוא חי בעיקר על קרקע היער.
הנחש חי ביערות גשם, יערות שפילה, ביצות רדודות ומישורים לחים ואף לאורך החופים בדרום מזרח ברזיל, פרגוואי, אורוגוואי וצפון ארגנטינה במדינות: בואנוס איירס, קטמרקה, קורדובה, קוריינטס, צ'אקו, אנטרה ריוס, פורמוסה, לה פמפה, מיסיונס, סן לואיס, סנטה פה, סנטיאגו דל אסטרו וטוקומאן.
נחשים אלה בניגוד לרוב הזוחלים ממליטים ולדות חיים. בדרך כלל שתי המלטות בעונת רבייה אחת, בהן 3-12 צאצאים העוזבים את הוריהם אחרי הבקיעה.
הם ציידים קטלניים בעיקר עקב הארסיות שלהם שמפחידה גם אנשים החיים באזורם. בשל הארס והקולות המפחידים שהוא עושה כשהוא מתגונן הנחש קרוי לעיתים "אימתן". אך הוא משתמש בארס בעיקר כדי לקטול את טרפו ורק כשפוגעים בו הוא יכיש.
גילברט (אריזונה)

| --- | --- |
חותם גילברטחותם גילברט

 מדינה:  ארצות הברית ארצות הברית
 מדינה:  אריזונה אריזונה
 מחוז:  מריקופה
 ראש העיר:  Brigette Peterson
 שטח:  121.62 קמ"ר
  ‑ שטח ואחוז מים:  0.62 קמ"ר 0.51%
 גובה:  377 מטרים
 אוכלוסייה:  ‏
  ‑ בעיר:  267,918 (דירוג: 97, 1 באפריל 2020)
  ‑ במטרופולין:  4,329,000 (2012)
  ‑ צפיפות:  1,788 נפש לקמ"ר (2012)
 קואורדינטות:  33°21′00″N 111°47′21″W﻿ / ﻿33.35°N 111.78916666667°W﻿ / 33.35; -111.78916666667 
 אזור זמן:  UTC-7
 http://www.gilbertaz.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה גילברט(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה גילברט(למפת אריזונה רגילה) פיניקס טוסון סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוגילברט(למפת אריזונה מוגדלת) פיניקס טוסון סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוגילברט  he tabBackground:;tabBorder:#aaa;defaultTab:0;
גילברט (באנגלית: Gilbert) היא עיר במחוז מריקופה, אריזונה שבארצות הברית. גילברט היא התאגיד העירוני בעל צפיפות האוכלוסייה הגדולה ביותר בארצות הברית. העיר עברה שינוי מהיר מקהילה המבוססת על חקלאות למרכז פרוורי בעל פעילות כלכלית מגוונת הממוקם בדרום-מזרח המרחב המטרופוליטני של פיניקס. בשנים האחרונות האוכלוסייה של גילברט גדלה בקצב מהיר באופן קיצוני, כאשר זו הגיעה מכ-5,710 ב-1980 עד לכ-208,000 במפקד שנערך ב-2010 - גידול של כ-3,650 אחוזים ב-30 שנה.
תחילתה של ההתיישבות באזור שנקרא כיום גילברט התאפשרה תודות לוויליאם "בובי" גילברט, שעל שמו נקראת העיר. הוא סיפק ב-1902 את השטח לצורך בניית מסילת רכבת בין פיניקס לפלורנס. ב-1910 נוסדה המכולת "Ayer's Grocery Store", החנות הראשונה בגילברט, וב-1912 התמקם סניף הדואר הראשון בחנות זאת. באותה שנה הגיעו מורמונים רבים להתיישב בגילברט, ועד ל-1918 הם התארגנו תחת הארגון "Gilbert Ward".
גילברט הייתה יישוב חקלאי עד ל-1920, אז הפכה לתאגיד עירוני. כעיירה נשארה גילברט בעלת אפיון חקלאי מובהק, ונודעה כ"בירת החציר העולמית" מ-1911 עד לשנות ה-20 המאוחרות של המאה ה-20.
הערות שוליים

↑  מקום 13 בארצות הברית
| דגל אריזונה מדינת אריזונה |
| --- | --- | --- |
| בירת המדינה | פיניקס |  |
| אזורים גאוגרפיים | אזור ספורד • גרנד קניון • דרום אריזונה • המטרופולין של פיניקס • ההרים הלבנים • השדה הגעשי סן פרנסיסקו • מדבר מוהאבי • מדבר סונורה • עמק מוניומנט • עמק ורדה • פרוזדור השמש של אריזונה • צפון אריזונה • צפון-מזרח אריזונה • צפון מרכז אריזונה • קניון אוק קריק • רמת מגיון • רמת קאיבאב • רמת קולורדו • רמת קוקונינו • רצועת אריזונה • שולי מגיון |  |
| היישובים הגדולים ביותר | פיניקס • טוסון • מסה • צ'נדלר • גלנדייל • סקוטסדייל • גילברט • טמפה • פאוריה • סופרייז • יומה • אבונדייל • פלגסטף • גודייר • לייק האווסו סיטי • באקאיי • קאסה גראנדה • סיירה ויסטה • מריקופה • אורו ואלי |  |
| נושאים נוספים | מחוזות • היסטוריה |  |
| --- | --- |
בקרת זהויות :  NLI: 987007564553905171  GND: 10202970-2  LCCN: n81138256  MusicBrainz: 10475c13-637b-4a91-abe5-b2667999553b  SUDOC: 203160533  VIAF: 156968229   WorldCat (עם VIAF): 156968229 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
דוביצ'אן

| --- | --- |
סמל דוביצ'אןסמל דוביצ'אן

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת פוטנוק
 מושל:  Zsolt Radnai
 שטח:  13 קמ"ר
 אוכלוסייה:  ‏
  ‑ בכפר:  241 (1 בינואר 2024)
 קואורדינטות:  48°17′05″N 20°29′31″E﻿ / ﻿48.2847°N 20.492080555556°E﻿ / 48.2847; 20.492080555556 
 אזור זמן:  UTC +1
 http://www.dubicsany.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.דוביצ'אן(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.דוביצ'אן  he tabBackground:;tabBorder:#aaa;defaultTab:0;
 
דוביצ'אן (בהונגרית: Dubicsány) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית דוביצ'אן קטנה משמעותית בשנים האחרונות, מ-286 תושבים בשנת 1990 עד 203 תושבים בשנת 2018 (ירידה של כ-29%).
בדוביצ'אן חיו מעט יהודים ובמקום קיים בית קברות יהודי.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 18 |  |
| 1880 | 16 | 291 |
| 1910 | 3 |  |
| 1920 | 9 |  |
| 1930 | 6 |  |
| 1941 | 3 | 367 |
גומצן (פרוטובות'רופס)

ערך זה עוסק בסוג . אם התכוונתם לסוג אחר של נחש שנקרא בעברית גומצן, ראו .
| גומצן |
| --- | --- |
 Protobothrops jerdonii
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: גומצן
שם מדעי
 Protobothrops

גומצן (שם מדעי: Protobothrops; משמעות השם: "קרוב לבות'רופס") הוא סוג של נחשים ארסיים בני תת-המשפחה צפעוני גומה הקרובים לסוג טרימרסורוס ובעבר נכללו בסוגו, עד ל-1983. בני הסוג חיים בטבע ביערות גשם ויערות אחרים במזרח אסיה, לעיתים צפונה יותר מבני הסוג טרימרסורוס.
בדומה לשאר הגומצנים הם בעלי גומות חישה גדולות בצידי עיניהם, איתם הם חשים בבעלי חיים בעלי דם חם, מהם הם ניזונים. דוגמאות הרצועות שלהם משתלבות על רקע העלים והצמחייה של קרקע היער כך שהם יכולים לארוב לטרף בסבלנות עד שהוא במרחק הכשה.
מינים

Protobothrops cornutus
Protobothrops dabieshanensis
Protobothrops elegans
גומצן האבו (Protobothrops flavoviridis)
Protobothrops himalayanus
Protobothrops jerdonii
Protobothrops kaulbacki
גומצן מנגשן (Protobothrops mangshanensis)
Protobothrops maolanensis
גומצן האבו טאיווני (Protobothrops mucrosquamatus)
Protobothrops sieversorum
Protobothrops tokarensis
Protobothrops trungkhanhensis
Protobothrops xiangchengensis
גומצן יאררקה

| גומצן יאררקה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: גומצן
מין:: גומצן יאררקה
שם מדעי
 Bothrops jararaca ‏וייד-נאוויד, 1824
תחום תפוצה


גומצן יאררקה (שם מדעי: Bothrops jararaca) הוא מין של נחש ארסי מתת-משפחת צפעוני הגומה שבמשפחת הצפעיים החי באמריקה הדרומית ביערות של דרום ברזיל, פרגוואי ובצפון ארגנטינה (במיסיונס). משמעות שם הנחש הוא משפת טופי שפירושה: "yarará, ca" - "נחש גדול". זהו נחש קטלני המאיים על מרבית תושבי האזורים בהם חי.
מאפיינים

זהו נחש באורך מרבי של 160 סנטימטרים, והוא בעל קשקשים חומים המסתווים היטב בין העלים והענפים ביער ומשולבים ברצועות כהות מעליהם. לעיתים הדפוס משתנה לצבע חום בהיר, צהוב, אפור, קרם ועוד. ראש הנחש רחב עם פס שחור לאורך אמצע הפנים עד השפתיים. עיני הנחש כתומות והשפתיים לבנות. כמו קרוביו הוא בעל גומה על השפתיים היכולה לזהות חום גוף של בעלי חיים קטנים ולכוון אליהם.
הוא חי ביערות טרופיים ויערות נשירים עד לגובה 1,000 מטר, אך גם בשטחים פתוחים יותר כמו שדות חקלאיים ובמישורים שופעי צמחייה. הנחש צד ממארב טרף של עופות ויונקים קטנים אותם הוא קולט בגומותיו. נקבת הנחש משריצה 20 ולדות חיים.
נחש זה נפוץ יחסית בברזיל ושם הוא הקטלני מהנחשים ובעל הסיכויים הגדולים ביותר להיתקל באדם. הנחש מזריק בכל הכשה 25–26 מ"ג של ארס ויכול להגיע עד 300 מ"ג. הארס גורם לנפיחות מקומית, דימומים פנימיים ופגיעה בקרישת הדם ויכול לגרום להלם, דימום בגולגולת ולאי ספיקת כליות, שעלולה לגרום למוות.
דובינה

| --- | --- |
 מדינה:  בלארוס בלארוס
 וובלסט:  ויטבסק (מחוז) ויטבסק
 ראיון:  ברסלב
 אוכלוסייה:  ‏
  ‑ בעיירה:  86 (1999)
 קואורדינטות:  55°46′07″N 26°57′22″E﻿ / ﻿55.76861°N 26.95611°E﻿ / 55.76861; 26.95611 
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהדובינה(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהדובינה(למפת מחוז ויטבסק רגילה) ויטבסק אורשה פולאצק פסטאווי גלובוקי רוסיה לטביה מוהילב מינסק גרו.דובינה(למפת מחוז ויטבסק מוגדלת) ויטבסק אורשה פולאצק פסטאווי גלובוקי רוסיה לטביה מוהילב מינסק גרו.דובינה  he tabBackground:;tabBorder:#aaa;defaultTab:0;
 
דובינה (בבלארוסית: Дубіна; בפולנית: Dubinowo) הוא כפר קטן במחוז משנה ברסלב במחוז ויטבסק שבצפון בלארוס, 2.5 ק"מ מצפון-מערב לאגם שאראנץ (בלא'). ראשית היישוב במקום במושבה יהודית חקלאית שהוקמה על אדמות מדינה בתקופת האימפריה הרוסית. יהודי המקום נרצחו או גורשו לגטו וידזה בעת מלחמת העולם השנייה והיישוב היהודי במקום חוסל.
היסטוריה

המושבה החקלאית היהודית דובינובו נוסדה על שטח יער, אדמת מדינה שהתקבלה לצורך התיישבות חקלאית מידי ממשלת הצאר ניקולאי הראשון, קיסר רוסיה. היהודים המקומיים, שהיו שומרי מצוות אדוקים, ביראו את היער והכשירו את השטח לעיבוד חקלאי. הם הקימו בית מדרש גדול שבו היה 'חדר' לילדים, ואף בית קברות קטן.
אחרי מלחמת העולם הראשונה התגוררו במקום כ-400 איש, מהם 362 יהודים. דובינובו סופחה עם מחוז וילנה כולו לשטח פולין העצמאית בסוף 1922. גבול לטביה שוכן מאז בסמיכות קרובה (כ-3 קילומטרים) לעיירה.
הארגונים יקופ"ו ואורט סייעו להתארגנות החקלאית של יהודי המקום בין מלחמות העולם, הקהילה התפתחה ולצד בית המדרש הגדול, קם בית מדרש חדש שני.
רבה האחרון של הקהילה היה רבי שמואל פייגין, שנספה בשואה יחד עם יהודי העיירה. רוב יהודי העיירה נרצחו או הוגלו לגטו וידזה בראשית 1942.
לקריאה נוספת

רחל גרוסבאום-פסטרנק, "דוּבִּינוֹבוֹ, נפת ביאליסטוק, מחוז ביאליסטוק", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 238–239.
גאוגרפיה של זמן

גאוגרפיה של זמן (באנגלית: Time geography) הוא תחום רב דיסציפלנרי שנותן פרספקטיבה על התנהגות אנושית ותהליכים בזמן ובמרחב, כגון אינטראקציות חברתיות, אקולוגיות, שינויים סביבתיים, ביוגרפיות של אנשים. גאוגרפיה של זמן היא מסגרת אונטולוגית אינטגרטיבית ושפה חזותית, שבה המרחב והזמן הם ממדים בסיסיים של ניתוח תהליכים דינמיים. גאוגרפיה של זמן פותחה במקור בתחום הגאוגרפיה האנושית, אבל היום הוא מיושם בתחומים רבים הקשורים לתחבורה, תכנון אזורי, אנתרופולוגיה, אקולוגיה, מדעי הסביבה, ועד בריאות הציבור.
יצירת התחום ומאפייניו

הגאוגרף השוודי טורסטן הגרסטרנד יצר את התחום באמצע שנות השישים על סמך רעיונות שפיתח במהלך המחקר האמפירי המוקדם שלו על דפוסי הגירה אנושיים בשוודיה. הוא חיפש "דרך כלשהי לגלות את פעולתם של מנגנונים חברתיים-סביבתיים גדולים" תוך שימוש בגישה פיזית של לימוד האופן שבו מתרחשים אירועים במסגרת מרחב זמן. הגרסטרנד היה מושפע במידה מסוימת מהתקדמות המושגית חלל-הזמן בפיזיקה ועל ידי הפילוסופיה של הפיזיקה.
בני אדם פורסים פעילויותיהם ברצף מסוים. למשל הולכים בזמן מוגדר של היום לעבודתם, או נשארים במשך שעות מסוימות באותו מקום (בית ספר, מועדון) לפני שהם חוזרים הביתה. בדרך חזרה הם יכולים לעשות קניות, לאכול ארוחה, לראות הופעה ואז ללכת לישון.
באופן כללי אנו יכולים לראות דפוס ברור בפעילויות שבני האדם מתנהגים. דפוס זה נקרא ״נתיב החיים״. יש נתיבים שונים: נתיב החיים, נתיב שבועי, נתיב יומי המציגים את רצף הפעילויות לתקופה מסוימת. לעיתים קרובות נתיבי האנשים מוצגים ויזואלית כ״מנסרות״ שבהן הפעילות והזמן מוצגים. שינויים למשל בכלי התחבורה ישפיע על ה״מנסרה", כי האדם יכול לנסוע מהר יותר באותו מרחב.
כאשר נתיבים בודדים של אנשים שונים מתכנסים יחדיו, מתקבל ״צרור״ (bundle) על הנתיב. שינויים ביעד יכולים להתבצע דרך צרורות הנתיבים האלה. לדוגמה אתה פוגש חבר באופן בלתי צפוי ברכבת, ואתה בוחר ללכת איתו לשתות קפה, במקום ללכת ללמוד באוניברסיטה.
הגרסטרנד ניסח את הרעיון של נתיבים ב״חלל וזמן״ (space and time) כדי להמחיש איך אדם מוצא ומנווט את דרכו בסביבה הגאוגרפית היום יומית.
הנחות הייסוד ומושגים בסיסיים

כשניסח את המודל שלו בגאוגרפיה של זמן השתמש, הגרסטרנד בהנחות הבאות:
לכל הגופים הפיזיים יש חיים מוגבלים
ישויות פיזיות לא יכולות להיות יותר מאשר במקום אחד בו זמנית
ישויות פיזיות מוגבלות במשימות שהן יכולות לעשות
כל המשימות דורשות זמן
התנועה משתמשת בזמן
לא יותר משני אובייקטים יכולים לתפוס את אותו המקום באותו זמן
לכל חפץ או מרחב יש ביוגרפיה
ההתייחסות המוקדמת ביותר של הגרסטרנד לגאוגרפיה של זמן תיארה באופן בלתי פורמלי את מאפייניה האונטולוגיים העיקריים: "במרחב, הזמן מתאר את הנתיב של הפרט בהקשר למצבים שבהם הוא נמצא; "נתיבי החיים נלכדים בתוך רשת של אילוצים, שחלקם מוכתבים על ידי צרכים פיזיולוגיים ופיזיים וחלקם מוטלים על ידי החלטות פרטיות משותפות".
"לא ניתן להציע טקסונומיה מקיפה של אילוצים שנראו כתופעות של מרחב זמן", אמר הגרסטראנד, אך הוא מנה שלושה סוגים שונים של אילוצים המשפיעים על נתיבי האנשים בחייהם. שלושת האילוצים הם:
אילוצי יכולת: בחיי היומיום בני האדם מחויבים לדברים שונים כמו אכילה ושינה לתפקוד טוב.
אילוצים צימוד: אנשים תלויים באנשים אחרים ובמכונות כדי למלא את פעילותם. הם תלויים גם באפשרויות בתוך החללים. זוהי תוצאה של אינטראקציות אנושיות. דוגמאות של אילוצי צימוד הן מכוניות.
אילוצי הרשות: אנשים תלויים בשעות פתיחה מוגבלות, בחוקים וב"כללים "אחרים על מנת למלא את פעילותם. לדוגמה - אנשים אינם יכולים לקנות בשבת.
השפה החזותית

הגרסטרנד אייר מושגים אלה בצורות גרפיות חדשות כגון:
קובייה מרחב-זמן, אשר מציגה בתוכה את הנתיבים של הפרט.
מנסרה מרחב-הזמן, אשר מראה התנהגות האפשרית של האנשים בהשפעת אילוצי היכולת, ואילוצי הצימוד שלהם.
צרורות של נתיבים, שהם שילוב של נתיבים בודדים הנובעים בין היתר מאילוצי יכולתם ומגבלות הצימוד שלהם, אשר מסייעים ליצור סדר מקומי.
טבעות קונצנטריות המצביעות על מגבלות יכולתו של אדם מסוים, כגון מרחב מוגבל של טווח הראייה והשמיעה שלו.
היררכיות של תחומים, המציגות את מגבלות הסמכות של אדם מסוים או קבוצה נתונה.
שפה ויזואלית חדשנית זו היא מאפיין חשוב בגאוגרפיה של זמן, הדגיש עמיתו של הגרסטנד, בו לנטורפ, כי היא תוצר של אונטולוגיה בסיסית. גאוגרפיה של זמן היא עולם צורות של 4 ממדים, שאי אפשר לתאר אותו באופן גרפי לחלוטין, ומצד שני צריך להיות מסוגל לדמיין אותו בבהירות מספקת כדי שיאפשר למידה ומחקר תאורטי".
ביקורת

שני גאוגרפים Thrift ו-Pred החלו להגן על גאוגרפית זמן כנגד מי שראה בגישה הזאת "רק מודל נוקשה של ארגון במרחב ובזמן אשר ניתן לניתוח אילוצים, נגישות והנדסה חברתית." הם טענו כי גאוגרפיה של זמן היא לא רק מודל של אילוצים, זוהי דרך גמישה ומתפתחת לחשיבה על מציאות שיכולה להשלים מגוון רחב של תאוריות ושיטות מחקר. בעשורים האחרונים, הגרסטרנד ואחרים עשו מאמצים להרחיב את הטווח המקורי של המושגים.
בשנת 1993, הגאוגרפית הבריטית, ג'יליאן רוז, ציינה כי גאוגרפיה של זמן, לא הוחלה על נושאים חשובים לפמיניסטיות, והיא כינתה את התחום - סוג של "גבריות מדעית חברתית". במהלך שני העשורים הבאים, הגאוגרפים הפמיניסטים חזרו לגאוגרפיה של הזמן והחלו להשתמש בו ככלי לטיפול בבעיות פמיניסטיות.
הביקורת על התחום מתמקדת בהנחה שהזמן והמרחב הם אובייקטיביים ושקופים. עם זאת, הגאוגרפיה של הזמן מקשרת בין חלל וזמן למסגרת קוהרנטית שמתאימה להשוואה מפורטת ברמות שונות של קבוצות אוכלוסייה.
זהו כלי מחקר ברור מאוד בגאוגרפיה האנושית, אשר הוכנס לשימוש גם במדעי החברה, באקולוגיה ובתחומים רבים נוספים.
הערות שוליים

↑  Thrift, N.; Pred, A. (June 1981). "Time-geography: a new beginning". Progress in Human Geography. 5 (2): 277–286.
↑  Lenntorp, B. (July 1999). "Time-geography—at the end of its beginning". GeoJournal. 48 (3): 155–158
↑  Sui, D. Z (July 2012). "Looking through Hägerstrand's dual vistas: towards a unifying framework for time geography". Journal of Transport Geography. 23: 5–16
↑  Lenntorp, B. (July 1999). "Time-geography—at the end of its beginning". GeoJournal. 48 (3): 155–158
↑  Hägerstrand, T. (1970). "What about people in regional science?". Papers of the Regional Science Association. 24 (1): 6–21
↑  הגרסטרנד כתב על הספעתם של פיזקאים כמו איינשטיין ותורת היחסות הכללית שלו על הרעיונות שהוא פיתח. ראה:
Hägerstrand, T. (1983). "In search for the sources of concepts". In Buttimer, Anne. The practice of geography. London; New York: Longman. pp. 238–256.
↑  Pred, A. (1977). "The choreography of existence: comments on Hägerstrand's time-geography and its usefulness". Economic Geography. 53 (2): 207–221.
Thrift, Nigel; Pred, Allan (June 1981). "Time-geography: a new beginning". Progress in Human Geography. 5 (2): 277–286
↑  Time geography
↑  Hägerstrand, T. (1970). "What about people in regional science?". Papers of the Regional Science Association. 24 (1):pp. 10
1 2  Hägerstrand, T. (1970). "What about people in regional science?". Papers of the Regional Science Association. 24 (1) pp.11-17
↑  Hägerstrand, T.; Carlstein, T. (December 2004). "The two vistas". Geografiska Annaler: Series B, Human Geography. 86 (4): 315–323.
↑  Thrift, N. & Pred, A. (June 1981). "Time-geography: a new beginning". Prograess in Human Geography. 5 (2): 277
↑  Rose, G. (1993). Feminism and geography: the limits of geographical knowledge. Minneapolis: University of Minnesota Press
↑  Kellerman, A. (1989). Time, space, and society: geographical societal perspectives. GeoJournal library. 11. Dordrecht; Boston: Kluwer Academic Publishers.
| --- | --- |
בקרת זהויות :  GND: 4587108-5 
השפה החזותית המיוחדת: הדגמת נתיבים, תחנות, מנסרות, צרורות בתצוגת התנהלות אדם בזמן ובמרחב